ຣັດເຊຍ ເທີກີ ອີຣ່ານ ເຫັນດີ ຕໍ່ການກວດກາ ການຢຸດຍິງໃນຊີເຣຍ ແຕ່ຝ່າຍຄ້ານສົງໄສ
ບັນດາ​ກຸ່ມຕໍ່ຕ້ານ​ລັດຖະບານ ​ທີ່​ເຂົ້າຮ່ວມ​ການ​ເຈລະຈາ ໄດ້​ສະ​ແດງ​ຄວາມ​ສົງ​ໄສ ກ່ຽວ​ກັບກົນ​ໄກ​ສາມ​ຝ່າຍ ທີ່​ຈະ​ຄ້ຳປະກັນ ​ໃຫ້​ມີ​ການ​ປະຕິບັດ​ຕາມ ​ການ​ຢຸດ​ຍິງ.
ຮັດເຊຍ ເທີກີ ແລະອີຣ່ານ ໄດ້ຕົກລົງກັນ ກ່ຽວກັບແຜນການ ທີ່ຈະໃຫ້ການ ສະໜັບ ສະໜຸນແກ່ການຢຸດຍິງເປັນບາງສ່ວນໃນຊີເຣຍແລະຊອກຫາການແກ້ ໄຂທາງການ ເມືອງຕໍ່ບັນຫາຂັດແຍ້ງ ທີ່ດຳເນີນມາເປັນເວລາ 6 ປີແລ້ວນັ້ນ ຍັງບໍ່ມີການເປີດເຜີຍລາຍລະອຽດໃດໆໃນເວລານີ້ເທື່ອ ເຖິງແມ່ນຖະແຫຼງການ ກ່າວ ວ່າ ທຸກພັກຝ່າຍ ຄວນພົບປະກັນອີກ ທີ່ນະຄອນເຈນີວາ ໃນເດືອນໜ້າ ບັນດາກຸ່ມ ຕໍ່ຕ້ານລັດຖະບານ ທີ່ເຂົ້າຮ່ວມການເຈລະຈາ ໄດ້ສະແດງຄວາມສົງໄສ ກ່ຽວກັບ ກົນ ໄກສາມຝ່າຍ ທີ່ຈະຄ້ຳປະກັນ ໃຫ້ມີການປະຕິບັດຕາມການຢຸດຍິງ ທ່ານ Issam Alrayyes ໂຄສົກຂອງກອງທັບຊີເຣຍເສລີ ໃນເຂດພາກໃຕ້ ກ່າວວ່າ ຜູ້ນຳຄະນະຜູ້ແທນຂອງກຸ່ມຝ່າຍຄ້ານໃນຊີເຣຍ ທ່ານ Muhammad Alloush ໄດ້ໃຫ້ການອະນຸມັດ ຕໍ່ການຢຸດຍິງໃນຂອບເຂດທີ່ກວ້າງຂວາງຂອງຣັດເຊຍແລະ ກ່າວ ວ່າ ທ່ານຄາດວ່າຈະໄດ້ຮັບຄຳຕອບພາຍໃນນຶ່ງອາທິດ ລັດຖະບານຊີເຣຍ ທີ່ໄດ້ຮັບການໜຸນຫລັງຈາກຣັດເຊຍແລະອີຣ່ານ ໄດ້ສະແດງ ຄວາມຊົມເຊີຍຕໍ່ແຜນການສາມຝ່າຍ ແຕ່ກໍໄດ້ສະແດງໃຫ້ເຫັນຢ່າງຈະແຈ້ງວ່າ ລັດຖະບານຈະດຳເນີນການຕໍ່ໄປ ໃນການບຸກໂຈມຕີທາງທະຫານຕໍ່ພວກຕໍ່ຕ້ານ ຢູ່ນອກນະຄອນຫລວງດາມັສກັສ ທ່ານ Bashar al-Jaafari ຫົວໜ້າເຈລະຈາຂອງລັດຖະບານຊີເຣຍ ແລະເອກອັກ ຄະລັດຖະທູດຊີເຣຍປະຈຳອົງການສະຫະປະຊາຊາດ ກ່າວວ່າ ຄະນະຜູ້ແທນຂອງພວກຕໍ່ຕ້ານ ຊຶ່ງສ່ວນໃຫຍ່ແລ້ວ ແມ່ນໄດ້ຮັບການໜຸນ ຫລັງຈາກ ເທີກີ ໄດ້ປະຕິເສດບໍ່ຍອມເຈລະຈາໂດຍກົງກັບລັດຖະບານຊີເຣຍ ໂດຍບໍ່ໄດ້ຕັ້ງຄວາມຫວັງຫຍັງໄວ້ຫຼາຍ ຕໍ່ການທີ່ຈະເກີດຄວາມກ້າວໜ້າ ພວກຕໍ່ຕ້ານ ບາງກຸ່ມແມ່ນບໍ່ໄດ້ ຖືກເຊື້ອເຊີນເລີຍ ຍ້ອນມີການພົວພັນຫຼາຍເກີນໄປບັນດາ ກຸ່ມຫົວຮຸນແຮງຈີຮາດ